# **DĖL ROKIŠKIO RAJONO SAVIVALDYBĖS VISUOMENĖS SVEIKATOS RĖMIMO SPECIALIOSIOS PROGRAMOS 2020 METŲ SĄMATOS PATVIRTINIMO**

2020 m. balandžio 24 d. Nr. TS-

Rokiškis

 Vadovaudamasis Lietuvos Respublikos vietos savivaldos įstatymo 16 straipsnio 2 dalies 17 punktu, Lietuvos Respublikos sveikatos sistemos įstatymo 63 straipsnio 5 punktu, Rokiškio rajono savivaldybės tarybos 2015 m. vasario 27 d. Nr. TS-44 „Dėl Rokiškio rajono savivaldybės bendruomenės sveikatos tarybos sudarymo ir nuostatų patvirtinimo“ 6.4 ir 7.5 punktais, Rokiškio rajono taryba n u s p r e n d ž i a:

 1. Patvirtinti Rokiškio rajono savivaldybės visuomenės sveikatos rėmimo specialiosios programos 2020 metų sąmatą (pridedama).

 2. Sprendimą skelbti savivaldybės interneto svetainėje [www.rokiskis.lt](http://www.rokiskis.lt).

 Sprendimas per vieną mėnesį gali būti skundžiamas Regionų apygardos administraciniam teismui, skundą (prašymą) paduodant bet kuriuose šio teismo rūmuose, Lietuvos Respublikos administracinių bylų teisenos įstatymo nustatyta tvarka.

Savivaldybės meras Ramūnas Godeliauskas

Dalia Zibolienė

Rokiškio rajono savivaldybės tarybai

**ROKIŠKIO RAJONO SAVIVALDYBĖS TARYBOS SPRENDIMO PROJEKTO „DĖL ROKIŠKIO RAJONO SAVIVALDYBĖS VISUOMENĖS SVEIKATOS RĖMIMO SPECIALIOSIOS PROGRAMOS 2020 METŲ SĄMATOS PATVIRTINIMO“**

 **AIŠKINAMASIS RAŠTAS**

2020-04-24

 **Parengto sprendimo projekto tikslai ir uždaviniai.** Parengti Rokiškio rajono savivaldybės tarybos sprendimą dėl Rokiškio rajono savivaldybės visuomenės sveikatos rėmimo specialiosios programos 2020 m. sąmatos. Siekiama remti visuomenės sveikatos priežiūrą, mažinant gyventojų sergamumą, mirtingumą, finansuojant savivaldybės remiamas visuomenės sveikatos priemones.

 **Šiuo metu esantis teisinis reglamentavimas.** Lietuvos Respublikos vietos savivaldos įstatymo 16 straipsnio 2 dalies 17 punktas, Lietuvos Respublikos sveikatos sistemos įstatymo 63 straipsnio 5 punktas.

 **Sprendimo projekto esmė.** Rokiškio rajono bendruomenės sveikatos tarybos (toliau – BST) sprendimu, visuomenės sveikatos rėmimo specialiosios programosparaiškų konkursas paskelbtas 2020 m. kovo 2 d., kai šalyje dar nebuvo paskelbta ekstremali situacija, siekiant stabdyti koronaviruso (COVID-19) plitimą. Konkursui pateikta 19 paraiškų, kurių veikloms vykdyti reikiama suma – 33 814,53 Eur. 2020 m. balandžio 8 d. nuotoliniu būdu posėdžiavusi BST protokoliniu sprendimu nutarė siūlyti rajono tarybai finansuoti tik tuos projektus, kurių veiklos susijusios su prevencinėmis priemonėmis, siekiant užkardyti COVID-19 viruso plitimą visuomenėje, ir atitinka 2020 m. vasario 24 d. administracijos direktoriaus įsakymu patvirtintų Nr. AV-178 „Dėl Rokiškio rajono savivaldybės administracijos sveikatos rėmimo specialiosios programos sveikatos projektų konkurso paskelbimo ir sveikatinimo projektų prioritetų nustatymo“ du prioritetus: asmens higienos priežiūros įgūdžių formavimas, aplinkos apsauga. Šiuos prioritetus atitiko septynių projektų paraiškos, jose suplanuotos veiklos nukreiptos į veiksmingiausias profilaktines priemones: asmens higienos priežiūros įgūdžių formavimą, aplinkos sanitarinės būklės gerinimą, vandens ir maisto produktų kokybės priežiūrą. Finansuotinų projektų suma – 12 678,53Eur. Paraiškas, kuriuose suplanuotos grupinės psichologinės paskaitos, įvairūs sveikatinimo mokymai, užsiėmimai, pėsčiųjų ir dviračių žygiai, kelionės, maudynės baseinuose ir panašios veiklos, BST siūlo vertinti pasibaigus pandemijai, nes kyla abejonių dėl šių projektų veiklų įvykdymo, užsibrėžtų tikslų pasiekimo.

 **Galimos pasekmės, priėmus siūlomą tarybos sprendimo projektą.** Neigiamų pasekmių nenumatoma.

 **Kokia sprendimo nauda Rokiškio rajono gyventojams.** Projektus vykdysiančios įstaigos, organizacijos galės įgyvendinti profilaktines priemones, galinčias prisidėti prie pandemijos suvaldymo, asmens higienos įpročių ugdymo.

 **Finansavimo šaltiniai ir lėšų poreikis**. Savivaldybės aplinkos apsaugos rėmimo specialiosios programos lėšos.

 **Suderinamumas su Lietuvos Respublikos galiojančiais teisės norminiais aktais.** Neprieštarauja teisės aktams.

 **Antikorupcinis vertinimas.** Teisės akte nenumatoma reguliuoti visuomeninių santykių, susijusių su Lietuvos Respublikos Korupcijos prevencijos įstatymo 8 straipsnio 1 dalyje numatytais veiksniais, todėl teisės aktas nevertintinas antikorupciniu požiūriu.

Socialinės paramos ir sveikatos skyriaus vyriausioji specialistė Dalia Zibolienė